Piirioidu pae

Piirioidu pae on liivakivipaljand ehk pae Ahja jõel, Saesaare paisjärve ääres. Piirioidu pae paikneb Ahja jõe ürgoru maastikukaitsealal jõe vasakkalda käänakus Kiidjärve sillast umbes 2 km allavoolu.

Piirioidu pae on kuni 15 meetrit kõrge ja ligi 140 meetrit pikk Burtnieki lademe Härma kihistiku põimkihiline liivakivi paljand. Piirioidu pae on lõhestatud nelja sälkoruga osadeks. Paljandis on mitu koopaava. Enne Saesaare paisjärve rajamist moodustasid Piirioidu pae, Savioidu pae ja Mõtstare mägi ühe pideva 700 meetri pikkuse paljandi.Kumari, Eerik. Ahja jõe ürgorg. Tallinn. 1968 Piirioidu paed on peetud Saesaare paisjärve äärsetest paljanditest üheks silmapaistvamaks.Heino Raieste. Taevaskoja. Tallinn: Eesti Raamat, 1981

Vaata ka
 Ahja jõgi
 Ahja jõe ürgoru maastikukaitseala

Viited

Välislingid
Geokogude infosüsteem. Piirioidu pae (ID: 16446)

Kategooria:Eesti paljandid
Kategooria:Ahja jõe ürgorg
Kategooria:Põlva vald